kardosdrur/scandi-wiki huggingface dataset:
Frederik Vilhelm von Holstein

Frederik Vilhelm (von) Holstein (25. februar 1703 – 15. januar 1767 i Slesvig by) var en dansk amtmand og hofembedsmand, bror til Carl, Georg Frederik og Johan Ludvig Holstein.

Holstein, der var søn af gehejmeråd Johan Georg von Holstein, fødtes 1703. Efter en længere studierejse i Frankrig, Holland og Tyskland udnævntes han 1722 til kammerjunker hos kronprinsesse Sophie Magdalene, og 1730 blev han kammerherre og amtmand i Tønder Amt. 1736 blev han hvid ridder, 1744 gehejmeråd og 1755 gehejmekonferensråd. Holstein døde 1767 i Slesvig.

Han havde 27. august 1737 ægtet Margrethe Hedevig Ahlefeldt (f. o. 1717, død 6. januar 1781 i Slesvig), datter af Jørgen Ahlefeldt til Damp. De fik datteren Christina Friederica von Holstein

Kilder 
 Louis Bobé, "Frederik Vilhelm von Holstein", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog, 1885, s. 198.

Frederik Vilhelm
Amtmænd fra Slesvig
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Georg Frederik von Holstein

Georg Frederik (von) Holstein (28. februar 1717 – 8. marts 1772 i Flensborg) var en dansk amtmand og officer, bror til Carl, Frederik Vilhelm og Johan Ludvig Holstein.

Han var født 1717, studerede i København, Halle og Jena, blev 1734 kammerjunker, ansattes 1739 som kaptajn ved Grenaderkorpset, udnævntes 1742 til ceremonimester og 1744 til kammerherre og forfremmedes 1749 til oberstløjtnant, men forlod allerede året efter militærtjenesten med obersts karakter. I årene 1754-60 beklædte han embedet som stiftamtmand i Ribe Stift og amtmand over Riberhus Amt, hvorefter han blev beskikket til amtmand i Flensborg Amt. 1757 blev han Ridder af Dannebrog, 1760 gehejmeråd og 1769 fik han titel af gehejmekonferensråd. Holstein døde 8. marts 1772 i Flensborg og gravsattes i Ribe.

Han ægtede 18. april 1749 Sophie Magdalene komtesse Knuth (15. juli 1733 – 7. maj 1790 i Slesvig by), datter af Adam Christopher greve Knuth. 1751 kom han den økonomisk hårdt betrængte Kongelige Teater til hjælp ved et større pengelån, der sikrede ham første prioritet i teatret.

Kilder 
 Louis Bobé, "Georg Frederik von Holstein", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog, 1885, s. 198.
 Thomas Overskou, Den danske Skueplads II, 119.

Georg Frederik
Ceremonimestre fra Danmark
Amtmænd fra Slesvig
Amtmænd fra Danmark
Stiftamtmænd over Ribe Stift
Officerer fra Danmark
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Peter Mariager

Peter Mariager (23. juli 1827 i Nyborg – 7. oktober 1894 i København) var en dansk forfatter.

Mariager blev student 1848; allerede forinden havde han med forkærlighed kastet sig over zoologi og fransk, og udgav i de følgende år adskillige oversættelser af franske forfatter, ligesom han skrev en del originale digte, men efterhånden blev studiet af den klassiske litteratur — med særlig fokus på det antikke privatliv — det vigtigste for ham, og det, hvortil hans forfattervirksomhed knyttede sig. Det varede dog længe, inden han fremtrådte som original forfatter.

1859 blev han fast medarbejder ved Berlingske Tidende og virkede her til sin død, hovedsagelig som litteratur- og teateranmelder, ligesom han her skrev adskillige digte og rejseskildringer. Fra 1870'erne udgav han en række oversættelser og bearbejdelser af populære naturvidenskabelige skrifter. Først 1881 udkom hans første bind antikke fortællinger: Fra Hellas, der efterhånden fulgtes af en anselig række: Den sidste Lamia (1884), omarbejdet i dramatisk form som Sybaris (1887), Magthaverne paa Rhodos (1886), Dronningen af Kyrene (1890), Et Bryllup i Katakomberne (1893) samt Sparta (udg. af hans hustru efter hans død 1895).

Hans grundige og forstående kendskab til det græske oldtidsliv er i alle disse arbejder forenet med en smuk kompositionskunst og en fin, gennemdannet stil, så det er med god grund, at hans antikke fortællinger både i Danmark og i udlandet vandt udbredelse og anerkendelse; oversættelser foreligger på svensk, tysk, engelsk, hollandsk og græsk. I 1891 blev Mariager titulær professor ved Københavns Universitet. Han er gengivet på to silhouetter af Lung i familieeje og i træsnit af André Bork 1884.

Han er begravet på Assistens Kirkegård.

Eksterne henvisninger 

 Biografi i Dansk biografisk Lexikon

Danskere i 1800-tallet
Teaterkritikere fra Danmark
Rejsebogsforfattere fra Danmark
Oversættere fra Danmark
Personer fra Nyborg
Digtere fra Danmark
Faglitterære forfattere fra Danmark
Litteraturkritikere fra Danmark
Titulære professorer fra Danmark
Personer i Dansk Biografisk Leksikon
Dansksprogede forfattere fra Danmark
Journalister ved Berlingske
Henning Christopher von Holstein

Henning Christopher von Holstein (født 24. november 1679, død 25. juni 1753) var godsejer til Nütschau og hofembedsmand.

Han var bror til grev Ulrik Adolph Holstein og blev efter at have beklædt forskellige lavere hofcharger 1721 udnævnt til overhofmester og overjægermester hos dronning Anna Sophie og blev året efter hvid ridder. Efter kong Frederik IV's død levede han væsentlig for privatlivets interesser. Holstein døde 1753.

Han var 2 gange gift: 1. gang 1709 med Ida Sophie f. Ahlefeldt (født i november 1686, død 8. november 1735), datter af Joachim von Ahlefeldt til Gelting, og 2. gang 1741 med Karen Magdalene Holm, f. de Jespersen (16. juli 1709 – 31. marts 1764), datter af justitsråd Jesper de Jespersen til Høgholt.

Kilder 
 Louis Bobé, "Henning Christopher von Holstein", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1885, s. 184.

Hofmestre fra Danmark
Jægermestre fra Danmark
Danskere i 1700-tallet
Godsejere fra Slesvig og Holsten
Henning Christopher
Riddere af Dannebrog (1671-1808)
Personer i Dansk Biografisk Leksikon
Hermann Heiberg

Hermann Heiberg (født 17. november 1840 i byen Slesvig, død 16. februar 1910 sammesteds) var en tysk forfatter.

Efter at have besøgt gymnasiet i sin fødeby, lærte han boghandelen og overtog 19 år gammel sin faders forlagsboghandel, som han solgte 1870, da han bosatte sig i Berlin. Her virkede han som forretningsfører dels ved Norddeutsche Allgemeine Zeitung, dels ved Spenersche Zeitung, var en tid også knyttet til Preussische Bankanstalt, men fra 1880 levede han udelukkende som forfatter og vendte snart tilbage til sin fødeby. 

Hans første bog Plaudereien mit der Herzogin von Seeland (1881) vakte en opsigt, som ingen af hans senere bøger i tilsvarende grad nåede. Den blev 1883 oversat på dansk (af Viggo Petersen). I en ny tysk udgave har bogen fået titlen Aus den Papieren der Herzogin von Seeland. 

Senere skrev han en lang række romaner: Apotheker Heinrich, Eine vornehme Frau, Schulter an Schulter, Dunst auf der Tiefe, Zwei Frauen og så videre, men hans masseproduktion udslettede til sidst al ejendommelighed. Heibergs Gesammelte Werke udkom 1894—1896 (16 bind, Leipzig).

Kilder 

 

Romanforfattere fra Tyskland
Novelleforfattere fra Tyskland
Tysksprogede forfattere
Hermann
Tyskere i 1800-tallet
Tyskere i 1900-tallet
Personer fra Slesvig by
Hvid ædelcypres

 
Hvid ædelcypres (Chamaecyparis thyoides), er et lille stedsegrønt træ.

Beskrivelse 
Skudsystemerne er flade og bregneagtige, med grønne til blå-grønne skælformede nåle. Koglerne er runde, 4-9 mm i diameter, bestående af 6-10 skæl. Til at begynde med grønne eller violette, men bliver brune når de er modne.

Højde x bredde: 25 × 5 m.

Hjemsted 
Den amerikanske atlanterhavskyst fra Maine til Georgia, og langs den Mexicanske Golf fra Florida til Mississippi. Den vokser på fugtige jorde langs kysten, men træffes helt op til ca. 500 m i Appalacherne.

I de sumpede floddale, som er dannet langs de meget rene floder i Nord- og Sydcarolina, der har udløb i Atlanterhavet, findes arten sammen med bl.a. Konvalbusk, Alnus maritima (en art af el), Glyceria obtusa (en art af sødgræs), hvid næbfrø, rundbladet soldug, sortfrugtet vinterbær, storfrugtet tranebær, virakfyr og ægte vokspors

Anvendelse 
Træet har ingen forstlig betydning i Danmark. Der findes en lang række sorter til havebrug, heraf flere dværgformer, men det er mindre almindeligt end Lawsoncypres.

Note 

Nåletræer
Stedsegrønne
Haveplanter
Dværgcypres
Urbi et Orbi

urbi et orbi (latin: for byen og for verden) er en fast latinsk vending, der indgår i Pavens velsignelse af netop Rom og verden. Vendingen har indgået siden pave Gregor 10. (1271-76).

Fodnoter 

Latinske vendinger
Romerskkatolske kirke
I'm Left, You're Right, She's Gone

"I'm Left, You're Right, She's Gone" er en komposition fra 1955 af Stanley Kesler og Bill (William E.) Taylor. Sangen er indspillet den 5. marts 1955 af Elvis Presley i studiet hos Sam Phillips' pladeselskab Sun Records. 

Sangen blev udsendt på singleplade umiddelbart efter indspilningen. På pladens anden side var sangen "Baby, Let's Play House" (Arthur Gunter). Singlen nåede 10. pladsen på Countryhitlisten i USA, den højeste placering nogensinde for en Presley-plade på daværende tidspunkt.

En alternativ version af "I'm Left, You're Right, She's Gone", indspillet samme tid og sted, udsendtes i 1984 på albummet A Golden Celebration, en 6-dobbelt LP-box udsendt kort før Elvis Presleys 50 års fødselsdag.

"I'm Left, You're Right, She's Gone" udmærker sig ved at være den første sang, som er skrevet til Elvis Presley og som han er den første, der indsynger. Alt, hvad han indtil da havde indspillet, var kopi-versioner af andre kunstneres sange, – noget som han i øvrigt brugte flittigt gennem hele sin karriere. Det er samtidig den første indspilning med Elvis, hvor der medvirker en trommeslager, nemlig Jimmie Lott, der havde en kort karriere herefter inden han forsvandt ud i glemslen.
 
Sangens oprindelige titel var "You're Right, I'm Left, She's Gone", men Elvis fandt det mere mundret at synge den anden version, og derved blev det. Melodien har sit udspring i en jingle, som florerede i amerikanske TV-reklamer på den tid.

Referencer 

Elvis Presley-sange
Sange fra 1955
Rock and roll-sange
Frederik VII's Bro (Sønderborg)

Frederik VII's Bro var en 230 meter lang pontonbro over Als Sund i Sønderborg fra Jylland til Als, som blev indviet den 21. september 1856 og som var i funktion til 1930. Dele af brofagene kunne skubbes til side ved gennemsejling. Pontonbroen blev kappet og ødelagt efter Slaget ved Dybbøl den 18. april 1864. 

Åbning og lukning af broen skete i den første tid ved at en sektion på tre pontoner blev trukket til siden med håndkraft. Senere blev åbningen gjort større og den blev betjent af et dampdrevet spil, senere af et elektrisk spil.

Skulle man over pontonbroen, betaltes der bropenge undtagen om søndagen, hvor der var kirkegang. Folkevandringen hver søndag gjorde, at Sundeved-siden i folkemunde fik navnet "Den kristne side".

Broen blev 1930 erstattet af jernbane og vejbroen Kong Christian den X's Bro og senere 1981 af Alssundbroen.

Eksterne henvisninger 
 Danmarks Vej- og Bromuseum, Pontonbro – 1856 -1935 
 Alsssundbroerne  

 Den kristne side, film fra Museumsønderjylland om pontonbroen 

Etableret i 1856
Ophørt i 1930
Forsvundne bygninger, konstruktioner og anlæg i Danmark
Pontonbroer
Broer i Danmark
Bygninger, konstruktioner og anlæg i Sønderborg
Transport i Sønderborg
Saint Vincent og Grenadinernes flag

Saint Vincent og Grenadinernes flag blev taget i brug 21. oktober 1985. 
De tre grønne diamanter i midten af flaget danner bogstavet V for Vincent.

Historiske flag

Flag fra Nordamerika
Nationale flag
Saint Vincent og Grenadinerne
Ezequiel Lavezzi

Ezequiel Iván Lavezzi (født 3. maj 1985 i Villa Gobernador Gálvez, Argentina) er en argentinsk fodboldspiller, der spiller som angriber i den kinesiske klub Hebei China Fortune. Tidligere har han spillet for Paris Saint-Germain F.C. og SSC Napoli samt for de argentinske klubber Estudiantes de Buenos Aires og San Lorenzo.

Med San Lorenzo vandt Lavezzi i 2007 det argentinske mesterskab, mens han med Paris har været med til at vinde to udgaver af det franske mesterskab.

Landshold 
Lavezzi står (pr. november 2010) noteret for seks kampe for Argentinas landshold, som han debuterede for den 18. april 2007 i et opgør mod Chile. Han var året efter en del af det argentinske hold der vandt guld ved OL i Beijing.

Titler 
Primera División de Argentina
 2007 (Clausura) med San Lorenzo

Coppa Italia
 2012 med Napoli

Ligue 1
 2013 og 2014 med Paris Saint-Germain

Frankrigs Liga Cup
 2013 og 2014 med Paris Saint-Germain

Frankrigs Super Cup
 2013 og 2014 med Paris Saint-Germain

Sommer-OL
 2008 med Argentina

Eksterne henvisninger 

 SSC Napoli spillerinfo 
 Footballdatabase.eu spillerinfo 

Fodboldspillere fra Argentina
Fodboldspillere fra San Lorenzo de Almagro
Fodboldspillere fra S.S.C. Napoli
Fodboldspillere fra Paris Saint-Germain
Fodboldspillere fra Genoa C.F.C.
Noskapin

Noskapin (alternativ stavemåde noscapin) er et benzylisoquinolin-alkaloid der findes i planter i valmue-familien (Papaveraceae) og er uden betydelig smertestillende virkning. Noskapin anvendes som hostestillende lægemiddel.

I Danmark kan noskapin købes i håndkøb.

31/12-2022: Er udgået på markedet og kan ikke længere købes

Eksterne links 
 Læs mere om Noskapin på medicin.dk 

Lægemidler tilhørende respirationsorganer
Benzodioxoler
Reichsoberhandelsgericht

Den tyske rigsoverhandelsret (tysk: Reichsoberhandelsgericht (ROHG), oprindeligt Bundesoberhandelsgericht) var en domstol, der havde sæde i Leipzig fra 1869 til 1879.

Domstolen blev oprettet på initiativ af Sachsen og Preussen. Frem til 1871 dømte domstolen i handelssager fra Det nordtyske forbund. Derefter var domstolen appelinstans for handelssager fra hele det Tyske Kejserrige.

I 1879 blev rigsoverhandelsretten afløst af den tyske rigsret, der også fik sæde i Leipzig.

Tysklands retsvæsen
Etableret i 1869
Ophørt i 1879
Den Spanske Trappe (Kolding)

Den spanske trappe er oprettet 1973 i Kolding, og er beliggende i den øverste del af Slotsgade op mod Koldinghus og skaber en passage til gågaderne.

Denne del af Slotsgade blev tidligere kaldt Koldings Wall Street, fordi Kolding Folkebank lå på den ene side af passagen og Sparekassen Kolding på den anden side. Det var også den første gade, der blev asfalteret. Bag ved Kolding Folkebank, blev der i 1921 bygget et hus. Det var Dansk Kvindesamfund, der oprettede Kvindernes Hus, som dog senere blev overtaget overtaget af banken i 1960'erne og derefter nedrevet. 

I 1973, sløfede man asfalten og lavede man en ny trappebelægning mellem de to banker og disse trapper fik straks betegnelsen ”Den spanske trappe”. Her blev der også opstillet kunst. Det var Gunnar Westmanns, Paraplygruppe, som blev anbragt i et firkantet vandbassin og med rindende vand. Yderligere kunst kom til i 1975. Det var skulpturen Abessinieren af Johannes Bjerg, som blev købt af Kolding Kommune. Johs. Bjerg er født i Ødis og var lokalkendt. Skulpturen er udført 1914-15. 
I 1981 bekostede Bikuben, i anledning af Sparekassen Koldings 125 års jubilæum, en nyudførelse af trappen. Dette arbejde blev udført af Tegnestuen Mejeriet. I september 1995 indviedes Lin Utzons udsmykning af Den spanske trappe, finansieret af Lisbeth Petersens fond, som har givet 1 mio. kr. til projektet.

Kilder og referencer 

Bygninger, konstruktioner og anlæg i Kolding
P555 Støren

P555 Støren var et dansk patruljefartøj af Flyvefisken-klassen benyttet af Søværnet og er opkaldt efter rovfisken støren. Efter omorganiseringen af eskadrerne i 2004 og frem til udfasningen i 2010 hørte skibet under division 23 (minerydningsdivisionen) i 2. Eskadre med basehavn på Flådestation Frederikshavn.

Skibet er det sjette skib i dansk tjeneste til at bære navnet Støren:
 Støren (brig, 1773-1814)
 Støren (kanonbåd, 1852-1861)
 Støren (torpedobåd, 1887-1919)
 Støren (torpedobåd, 1916-1940)
 U2/S322 Støren (undervandsbåd, 1947-1959) – (HMS Vulpine)
 P555 Støren (minerydningsfartøj, 1992-2010)

Se også 
 Søværnet
 Flyvefisken-klassen

Referencer og kilder 

 Flådens historie: P555 Støren
 Naval-technology: Flyvefisken-klassen

Patruljefartøjer fra Danmark
Dramedy

Dramedy eller Comedy-drama eller dramady (), er en genre inden for tv, film og teater, som består af  lige dele alvor og humor. I Danmark er det seneste eksempel (februar 2012) dramedy-serien Rita.

Historie

Teater 
Traditionelt teater lige fra det oldgræske drama var inddelt i to genrer: Komedie og tragedie. En tragedie sluttede med heltens død, mens en komedie handlede om under- eller middelklassen og sluttede med personernes succes. Ordet "drama" blev brugt som et begreb om den handling, der foregik i et teaterstykke. I det 19. århundrede begyndte forfattere/dramatikere som Anton Tjekhov, George Bernard Shaw og Henrik Ibsen at mindske forskellen mellem komedien og tragedien/dramaet.

TV 
Skabelsen af radioteater, biografer og i særdeleshed tv gjorde, at det i højere grad var nødvendigt til at markedsføre en udsendelse som enten komedie eller drama. Forskellen på teatret blev derimod mindre og mindre tydelig. Tv-komedier skulle til stadighed være lette og håndtérbare, så seerne ikke blev stillet over for alvorlige og seriøse emner.

I begyndelsen af 1960'erne sendte tv-selskaberne sædvanligvis serier på omkring 30 minutter som komedieserier (i særdeleshed sitcoms – situationskomedier) og tv-serier på omkring 60 minutter, som dramaserier (herunder en lang række genrer som krimi, western, science fiction, samt senere også sæbeoperaer). I dag holder selskaberne stadig fast i de 30-/60-minutter.

Enkelte sitcoms begyndte at inddrage dramatiske momenter i komedien, men det i slutningen af 1960'erne kun er undtagelser, der bekræftede reglen. I USA i 1969 var der en lille del af 30-minuttersserierne, som bevidst begyndte at skifte mellem komedie og drama, samt at sende afsnittene uden publikumslatter (dåselatter). Det samme gjorde også nogle af 60-minuttersserierne som CHiPs i slutningen af 1970'erne til starten af 1980'erne. Sådanne serier er i USA kendt som "comedy-dramaer". The Days and Nights of Molly Dodd, som blev sendt i 1987-1991, var et andet eksempel. De tidlige eksperimenter spillede stor rolle i tv-komedier generelt, og siden har serier (især familie-sitcoms) ofte indeholdt strejf af drama og mere seriøse temaer.

I Danmark var Lykke en vellykket dramedy med 1,4 millioner seere i 2011 og 2012.

Se også 
Comedy
Melodrama
Drama
Tv-serie

Henvisninger 

Tv
Filmgenrer
Teater
Sporveje i Danmark

Der har gennem tiderne været flere sporveje i Danmark, og i denne artikel redegøres for historiske og planlagte systemer for sporvej og letbane i Danmark.

Liste over lokaliteter, der har haft en sporvej

Fremtid 
Flere nye systemer for sporvej eller letbane planlægges eller diskuteres i Danmark, blandt andet i Aalborg, Århus, Odense og langs med Ring 3 i København.

Tidsplan
Strandlimurt

 
Strandlimurt (Silene uniflora), ofte skrevet strand-limurt, er en 10-25 cm høj urt, der i Danmark vokser langs kysterne.

Beskrivelse 
Strandlimurt er en flerårig, urteagtig plante med en nedliggende eller opstigende vækstform. Stænglerne er glatte og blågrønne med rundt tværsnit. Bladene er modsat stillede, ustilkede og hele med fint tandet rand. Over- og underside er ensartet blågrønne. Blomstringen foregår i juni-august, hvor man finder blomsterne 1-5 sammen i endestillede kvaste. De enkelte blomster er 5-tallige og regelmæssige med oppustede, netårede bægre og hvide kronblade, der har tydelig bikrone. Frugterne er kapsler med mange frø.

Rodsystemet består af en vandret, krybende jordstængel med fine trævlerødder.

Højde x bredde og årlig tilvækst: 0,20 x 0,40 m (20 x 40 cm/år).

Voksested 
Strandlimurt har sin naturlige udbredelse i Makaronesien, det sydvestlige Europa, Østeuropa og Norden, herunder også i Danmark, hvor den dog er temmelig sjælden eller helt manglende. Den er knyttet til lysåbne voksesteder med kalkrig, veldrænet og næringsrig jord.

I Danmark findes den især langs kysterne af Skagerrak, Kattegat og Limfjorden.

På verdensarvområdet, Skt. Kilda-øerne, vest for Skotland findes intakte, urørte biotoper. Her vokser arten i den yderste zone på klipperne sammen med bl.a. engelskgræs, Grimmia maritima (en art af mos), kystradeløv og strandvejbred

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Planter i Danmark
Hvide blomster
Flerårige urter
Maldivernes flag

Maldivernes flag er rødt med en stor grøn firkant med en hvid halvmåne i midten. Flaget blev taget i brug 25. juli 1965.

Flag
Flag fra Asien
Nationale flag
Rock Band 3

Rock Band 3 er et musikspil af Harmonix, som blev udgivet d. 26. oktober i Danmark til Xbox 360, Wii, Nintendo DS og PlayStation 3.

Wii-spil
Xbox 360-spil
Nintendo DS-spil
PlayStation 3-spil
Running sushi

Running sushi er et restaurantkoncept, hvor retterne (sushi og andet) bringes til gæsterne ved hjælp af et transportbånd eller en modeljernbane. Der findes en række restauranter med dette koncept i Danmark.

Eksterne henvisninger 

Restauranter
Golden Harvest

Golden Harvest er et kinesisk filmselskab med hovedkvarter i Hong Kong. Selskabet blev grundlagt af Raymond Chow, Leonard Ho og Leung Fung i 1970. Golden Harvest er særlig kendt for at have produceret de fleste film med Bruce Lee – og senere Jackie Chan og Jet Li. De er også kendt for at have produceret Teenage Mutant Ninja Turtles-filmene, samt actionkomedien Ud at køre med de skøre og dens 2er.

Eksterne henvisninger 

 Hjemmeside 

Filmselskaber
Etableret i 1970
Virksomheder fra Hongkong
Burundis nationalvåben

Burundis nationalvåben består af et rødt skjold med et løvehoved. Bag skjoldet er der tre krydsede traditionelle afrikanske spyd. Under skjoldet ses et bånd med landets valgsprog på  ("Enighed, Arbejde, Fremskridt").

Rigsvåbener fra Afrika
Nationalvåben
Amen (flertydig)

Ordet Amen kan henvise til flere artikler

 Amen: Hebraiske ord.
 Amen-Ra er en egyptisk gud.
Thomas Gottschalk

Thomas Johannes Gottschalk (født 18. maj 1950 i Bamberg) er en tysk radio- og tv-vært, entertainer og skuespiller, der især gjort sig bemærket som vært på den populære fjernsynsudsendelse Wetten, dass..?.

Filmografi 
 1979: Summer Night Fever
 1982: Piratensender Powerplay
 1983: Monaco Franze
 1983: Die Supernasen
 1983: Bolero
 1984: Heut' abend (talkshow)
 1984: Zwei Nasen tanken Super
 1984: Mama Mia – Nur keine Panik
 1985: Big Mäc 1985: Die Einsteiger 1986: Miko – aus der Gosse zu den Sternen 1987: Zärtliche Chaoten 1988: Zärtliche Chaoten II 1989: Kuck’ mal wer da spricht! (tysk tale som Mikey)
 1989: Highway Chaoten (Think Big)
 1990: Eine Frau namens Harry 1990: Kuck’ mal wer da spricht 2 (tysk tale som Mikey)
 1991: Trabbi goes to Hollywood 1992: Der Ring der Musketiere (Ring of the Musketeers)
 1992: Disney Filmparade 1993: Sister Act 2 – In göttlicher Mission 1998: Frühstück mit Einstein 1999: Late Show 2004: Garfield: The Movie (tysk tale som Garfield)
 2007: Min skøre familie Robinson (tysk tale som Cornelius Robinson)
 2008: 1½ Ritter – Auf der Suche nach der hinreißenden Herzelinde 2009: Sturm der Liebe (gæst i afsnit 895)
 2009: Das Traumschiff (afsnit 60)
 2010: Der Zoowärter (gæst)
 2010: Germany's Next Topmodel'' (gæst)

Eksterne henvisninger 

 

Skuespillere fra Tyskland
Radioværter fra Tyskland
Tv-værter fra Tyskland